
Periòdic de comunicació 
popular de Sants i barris veïns 

4.000 exemplars | Distribució gratuïta 


Pàg.3 

Sants 

Pam a Pam 


Setem i la Xarxa d'Economia Solidària 
han creat el mapa virtual Pam a Pam, que 
cartografia el punts de consum responsable 
i Economia Solidària arreu de Catalunya. Al 
barri ja s'han localitzat 10 punts que es volen 
ampliar amb la col·laboració de tots i totes. 


Pàgs. 4 

Can Vies segueix 
la reconstrucció 

La Guàrdia Urbana va impedir que es dugués 
a terme l'#OperacióCubaLibre, que amb 
l'arribada d'una formigonera es volien 
enllestir les obres del terra del primer pis. 
Des de l'assemblea de Can Vies s'insisteix en 
que es continuaran les obres de l'edifici i a 
més es posa accent amb la solidaritat amb 
totes les encausades per defensar els barris 
durant l'#EfecteCanVies. 


Pàg. 12 

Algunes anarquistes 
de Poble Sec 



La Llei Mordassa 
i l’Operació Pandora 
intensifiquen 
la criminalització 
de la pxotesfp. j 
al sistema 


ítica 


Sants es va sumar en una 
columna pròpia a l’àmplia 
mobilització contra l’aprovació 
de la Llei de Seguretat 
Ciutadana, més coneguda com 
la Llei Mordassa, el dissabte 
20 de desembre; una Llei que 
criminalitza i sanciona la 
protesta i que aguditza tots 
els mecanismes de repressió 
que ja utilitzava el govern cap 
a les mobilitzacions socials. 
Vinculada a la imminent entrada 
en vigor de la Llei, l’Operació 
Pandora, que va començar el 16 
de desembre, va suposar 12 cases 
registrades, entre elles la Kasa de 
la Muntanya i l’Ateneu Llibertari 
del Poble Sec, —que entrevistem 
a la contraportada—, 11 persones 
detingudes i 7 empresonades. 

El barri de Sants també es va 
solidaritzar, amb mobilitzacions 
pròpies, i amb la suma a d’altres 
de conjuntes, amb les persones 
repressaliades. 

pàg. 3 

EDITORIAL 

Un 2014 de lluites, 
un 2015 que comença 
amb la força de la 
solidaritat* 


A ra que comencem 
nou any, podem ja 
dir que recordarem 
el 2014 com l'any en 
què la resistència, 


la solidaritat i la lluita col·lectiva 
han defensat un espai d'autogestió 
i de dissidència pel barri i per to¬ 
ta la ciutat; sens dubte parlem del 
CSA Can Vies. Un precedent i una 


d'aquelles victòries que ens donen 
força per seguir endavant amb els 
tants projectes de construcció d'al- 
ternatives, autogestionats, coopera¬ 
tius, de cultura popular... 

Can Vies és un espai que hem gua¬ 
nyat aquest 2014, però especialment 
durant cada dia dels 17 anys de vida 
i d'activitat del centre social —que 
acull la redacció de LA BURXA, una 
seu física i simbòlica, esperit també 
de la nostra publicació— i haurem 
de seguir guanyant, treballant i de¬ 
fensant la reconstrucció davant les 
amenaces de l'Ajuntament per atu¬ 
rar-la, i també projectant i fent re¬ 
als les moltes activitats que aquest 
centre social vol acollir amb la seva 
reobertura. 


El 2014 ha estat també l'any de les 
2oenes Festes Majors Alternatives 
de Sants, on hem vist el que són els 
fruits d'un llarg camí de lluita i de 
treball per aplegar durant una set¬ 
mana tots els moviments socials 
del barri, fent xarxa, fent créixer les 
alternatives. 

Un any de lluites, un any de re¬ 
pressió cada vegada més salvatge 
i despullada de suposats artificis 
democràtics que ja no amaguen 
el caràcter autoritari i violent dels 
governs: agressions brutals i deten¬ 
cions massives amb les protestes 
contra el desallotjament de Can 
Vies; amenaces a espais okupats re¬ 
ferents del teixit social com el Banc 
Expropiat de Gràcia; l'assassinat fa 


poc més d'un any a mans dels Mos¬ 
sos de Juan Andrés Benítez al Raval 
i d'Alik Manukyan al CIE de Zona 
Franca; la impunitat que encara per¬ 
dura, 22 anys després, pel policia que 
va matar Pedro Àlvarez a L'Hospita- 
let; la recent aprovació de l'avant¬ 
projecte de la Llei Mordassa, les de¬ 
tencions i empresonaments amb 
l'Operació Pandora on la ideologia 
anarquista és el suposat delicte. 

Des de LA BURXA ens solidaritzem 
amb tots els casos repressius; una 
solidaritat que va més lluny de les 
paraules, una solidaritat que volem 
continuar notant als carrers, als es¬ 
pais alliberats, i a tots els nostres en¬ 
torns, desobeint i lluitant per un nou 
món amb determinació i sense por. 


L'ALTAVEU 

Segueix la repressió, però no aturaran la reconstrucció 



Reconstrucció de Can Vies INTERNET 


Can Vies, Sants 


M ig any més tard de 
l'onada de solidari¬ 
tat que va permetre 
la reapropiació de 
Can Vies pel barri, els responsables 
del seu enderrocament han iniciat 
una guerra freda contra l'espai i les 
persones que el fan possible. Amb 
el vell truc de qui tira la pedra i s'es¬ 
cuda en un marc legal fet a mida 
per aniquilar les veus dissidents, en 
Jordi Martí pretén aturar la recons¬ 
trucció al·legant la manca de per¬ 
mís d'obra; sí, un paper que esdevé 
de vital importància quan no el té 
un espai social, però que sembla no 
preocupar si es tracta d'un espai de 
luxe com l'Hotel Majestic el que fa 
obres sense la corresponent llicèn¬ 
cia, o quan s'enderrocava Can Vies 
també sense tenir-la. Amb aquesta 
excusa de mal perdedor, el Districte 
de Sants fa dos mesos que envia els 
seus esbirros de la Guàrdia Urbana 
per requisar material, identificar i 
intimidar a totes aquelles que, amb 
les pròpies mans, ens enfrontem a 
les runes que han deixat per tornar 


a aixecar Can Vies pel barri. Però 
la repressió no acaba aquí, aquest 
gener segueixen els judicis a les 84 
persones que van de ser detingudes 
durant l'#efecteCanVies. El 2014 va 
ser un any on el poble va fer ban¬ 
dera de la solidaritat que ens carac¬ 


teritza per recuperar Can Vies de les 
urpes del poder, fent possible també 
l'absolució de dues de les compa¬ 
nyes detingudes. A finals de gener 
segueixen els judicis contra les soli¬ 
dàries, però lluny de desanimar-nos 
hem après a fer-nos valdré del su¬ 


port mutu per guanyar batalles com 
les que se'ns presenten els propers 
mesos. Les seva repressió posa de 
manifest la por a un barri rebel i au- 
toorganitzat. Seguirem reconstruint 
Can Vies, aconseguirem l'absolució 
de les encausades! 


MICRO OBERT* Envians el teu escrit a laburxa@qmail.com 


Col·lapse 


Marco Rudo, Sants 


L 'anomenada “Llei Mordas¬ 
sa'' és alguna cosa més que 
el clàssic producte de la 
mentalitat franquista del 
Partit Popular. No es tracta d’un pe¬ 
tit retoc a la maquinària de l’opres¬ 
sió, ni del silenciament puntual d’al¬ 
gunes veus que molesten perquè el 
corró ens amassi encara millor. El 
diagnòstic és molt més interessant. 
L’Estat espanyol, almenys sota la for¬ 
ma en el qual el coneixem, s'enfonsa 
a marxes forçades. La crisi i el subse¬ 
güent abandó de la socialdemocrà- 
cia l'han col·lapsat definitivament: 
en perdre la seva sectorial proveï¬ 
dora, ha quedat despullat davant de 
tothom. 

Qualsevol ha pogut veure l'Estat 
retratat com el que realment és, una 
estructura corrupta i malintencio¬ 
nada, destinada a perpetuar el do¬ 
mini dels rics i poderosos sobre el 
poble, defensar l'explotació i el pri¬ 
vilegi a cops de pal i governar, sen¬ 
se cap mena de permís, les nostres 
vides basant-se en papers empol¬ 
segats i recordatoris de conquestes 
pretèrites. Com deia el sociòleg Loïc 


Wacquant, quan el poder estatal dei¬ 
xa de subjectar-nos la mà esquerra, 
la dels serveis públics i la garantia 
de drets, ens haurà d'escanyar amb 
la mà dreta, la de la repressió. 

El Règim ja no enganya ningú i la 
gent n'espera la caiguda, amb una 
actitud més o menys activa. Els je¬ 
rarques veuen tremolar els seus es¬ 
criptoris. Acorralats, entre l'espasa 
i la paret, els mandataris del bún- 
quer es defensen desesperadament, 
des de la seva posició cada cop més 
precària. Es defensen, evidentment, 
amb la violència, doncs, sense la 
bossa de diners per repartir, el mo¬ 
nopoli de la força és l'única eina que 
els queda per intentar salvar-se la 
còlera popular, que passa del mer 
descontent a una voluntat clara 
d'acabar d'una vegada per totes amb 
els seus responsables. 

En resum, el recurs d'última hora 
a l'estratègia de les bufetades i les 
presons plenes és propi d'un siste¬ 
ma que es precipita a la fallida. La 
repressió arriba a cotes tan exage¬ 
rades que el poder acaba de perdre, 
així, qualsevol mena de legitimitat 
interna i mundial: és una violència 
pública grotesca, tan matussera que 
en lloc de refrenar-la, encara accele¬ 
ra més la caiguda dels qui l'empren, 


doncs, en comptes d'acabar amb la 
protesta, sol multiplicar-la més i 
més fins a la saturació del sistema 
repressiu. 

Trobem un antecedent clar amb 
el col·lapse del franquisme. La his¬ 
tòria es repeteix amb una exactitud 
increïble. Crisi econòmica, el cabdill 
gallec agonitza, una generació jo¬ 
ve que té clar que el règim pot ser 
i tard o d'hora serà enderrocat. En 
aquest context, La Llei Mordassa 
seria una espècie de Procés de Bur¬ 
gos 2.0. Encara no se sap qui serà el 
nou Carreró, però el nou Borbó és 
igual de babau que l'anterior. Felipe 
Gonzàlez ara s'ha deixat cua. 

Els últims espetecs del segon 
franquisme, materialitzats en 
aquesta llei d'excepció al més pur 
estil Fraga Iribarne, tornaran a cau¬ 
sar víctimes i dolor. Amb l'Operació 
Pandora n'hem vist un exemple 
paradigmàtic. Però hem de pensar 
més enllà de les últimes revifalles 
d'una espelma —o més ben dit, 
una estaca— que ja s'apaga. El pro¬ 
blema que hem de posar sobre la 
taula, abans que torni a ser massa 
tard, és el fet que, contra “Francoy", 
hi està tothom, però les propostes 
que es barallen a l'hora de substitu- 
ïr-lo són radicalment diferents i, en 
molts casos, comportaran una nova 
operació de maquillatge, que po¬ 
dria deixar-ho tot lligat i ben lligat 


per quaranta anys més. 

En la meva opinió, els dos prin¬ 
cipals perills són els mateixos de 
sempre, un socialisme autoritari 
populista madrileny sense socia¬ 
lisme i amb doble ració d'autorita¬ 
risme i un domini liberal-burgès 
barceloní basat en la manipulació 
de masses a través d'una recons¬ 
trucció artificiosa i interessada de 
la cultura catalana que, al segle 
XXI, té com a objectiu instaurar un 
govern de coalició entre La Caixa, 
TV3, el Barca i la Brimo. 

La previsió és que plouran pals i 
que ens els tornarem a endur no¬ 
saltres, rupturistes; posteriorment, 
els diversos corrents reformistes 
pactaran amb la vella guàrdia un 
nou repartiment del pastís, llança¬ 
ran quatre monedes i uns quants 
discursos per despistar i tot segui¬ 
rà igual. Podem decidir no perme- 
tre-ho. Recordem: Felipe Gonzàlez, 
senyor X, terrorista d'Estat; Jordi 
Pujol, molt honorable lladregot. I 
també rememorem aquella èpo¬ 
ca de les universitats subversives, 
l'organització autònoma obrera i 
l'acció directa desacomplexada. La 
recepta és la mateixa que llavors: 
no deixar que ens governi la por, 
evitar els càntics de sirena i pren¬ 
dre consciència que la ruptura està 
al tombar la cantonada si ens orga¬ 
nitzem per trobar-nos-la allà. 


CARTA 

A l’estat 
burgès 
li cal 
fer mal 

Ouico Bastida, Sants 


P er analitzar qualsevol fet, 
hem de recordar quina és la 
base de la realitat. El món 
en què vivim la realitat és 
l'estat capitalista, on el benefici i la 
riquesa concentrats a poques mans 
és l'essència del seu funcionament, 
un funcionament que porta a greus 
patiments a milions de persones per 
fam, malalties, manca d'educació i 
d'habitatges dignes. 

Al nostre enemic, els que gover¬ 
nen en contra dels interessos de la 
immensa majoria, li importa poc el 
mal que fa, si aquest li serveix per les 
seves egoistes i injustes aspiracions. 
Són els hereus dels que traficaven 
amb esclaus —la família Aznar n'és 
un exemple—, i els mateixos que 
després van recolzar al feixisme, i 
encara el recolzen. 

Ara han detingut uns ciutadans 
que reclamaven canvis profunds 
d'aquesta societat i que deien el que 
pensaven sense amagar-se'n. Molt 
perillosos per això! Tan perillosos 
com els comunistes! No és tolerable 
pels capitalistes que es diguin les 
veritats ja que aquestes demostren 
que cal destruir la forma capitalista 
de funcionar. Per l'estat burgès calia 
trobar la forma de disminuir la se¬ 
va incidència, i què millor que acu¬ 
sar-los de terroristes? 

El mot terrorista, aplicat a perso¬ 
nes sense organització militar, és 
entès per la majoria de la població 
com assassins sense causa ni criteri. 
En canvi els veritables terroristes, els 
que manen exèrcits genocides (com 
els de la OTAN), no són tractats com 
el que són pels grans mitjans de co¬ 
municació. La premsa burgesa sap 
mentir prou com per enganyar a mi¬ 
lions de ciutadans. 

Pel burgès, benvingudes aques¬ 
tes detencions si a més ajuden a no 
parlar dels problemes reals de la 
població: atur, salaris de misèria, 
acomiadaments injustificats, repres¬ 
sió, corrupció a mans plenes, jutges 
manipulats per l'aparell de l'estat, 
genocidis de pobles sencers per a ro- 
bar-los-hi els minerals 0 petroli, etc. 
Només cal afegir que ja al juny de 
2014, els caps de la policia ja anuncia¬ 
ven, a una reunió amb empresaris del 
sector “seguretat”, que preparaven un 
atac als anarquistes. 

Cartografia del consum responsable 

Les alternatives de consum, PAM A PAM! 



Setem i la Xarxa d'Eco¬ 
nomia Solidària estan 
impulsant el mapa virtual 
i col·laboratiu Pam a Pam. 
La iniciativa té per objectiu 
cartografiar els punts de 
consum responsable i 
Economia Solidària arreu 
de Catalunya. Al barri, ja hi 
ha localitzat 10 punts, però 
confien poder-los ampliar 
amb la col·laboració de 
totes aquelles persones que 
pensen que es pot trans¬ 
formar la realitat des de la 
cistella de la compra. 


Elba Mansilla 


E n plena campanya de Na¬ 
dal, el període consumista 
per excel·lència, es va po¬ 
sar en marxa el nou web 
del projecte (www.pamapam.org) 
i es van llançar un seguit de víde¬ 
os virals del projecte amb el lema 
"em PAM al capitalisme". En aquesta 


nova fase, s'eixampla l'abast geo¬ 
gràfic a les 41 comarques catalanes, 
i s'amplien els sectors d'activitat fins 
un total de 12: alimentació assesso¬ 
rament, comunicació i tecnologia, 
cultura, cures, educació espais i xar¬ 
xes, finalment i estalvi, habitatge, 
logística, oci i vestir. 

El funcionament del mapa permet 
una cerca fàcil i intuïtiva per àmbit 
geogràfic —barri, municipi, comar¬ 
ca i província—, sector d'activitat 
i criteris d'avaluació del projecte, 
segons els principis de l'economia 
solidària. Els resultats es mostren 
directament sobre el mapa i, a mi¬ 
da que ens hi apropem, tenim més 
detalls, fins a accedir al perfil com¬ 
plet i detallat de cadascuna de les 
experiències. 

Ouins són els criteris 
Pam a Pam? 

Un dels trets característics en la 
construcció d'aquest mapa col·la¬ 
boratiu és que cada punt, cada es¬ 
tabliment o projecte que vol ser 
inclòs al mapa, ha de completar un 
qüestionari d'avaluació. Els 15 cri¬ 
teris que es tenen en compte són 
la proximitat —els circuits econò¬ 
mics curs i d'economia local—, el 
comerç just, la integració social —i 
contractació de persones en situ¬ 
ació de major vulnerabilitat—, la 
transparència, la intercooperació, 
la sostenibilitat, la gestió de resi¬ 
dus, l'eficiència energètica, la for¬ 


quilla salarial, el desenvolupament 
personal, l'equitat de gènere, la de¬ 
mocràcia interna, la contractació 
de serveis de banca ètica, la parti¬ 
cipació en xarxes i l'ús de llicències 
obertes. 

Aquests criteris conformen els 
principis i valors de l’economia 
solidària, i són els elements carac¬ 
terístics i propis d'una economia 
respectuosa amb el medi ambient 
i social, i defineixen i governen el 
dia a dia de les alternatives eco¬ 
nòmiques existents. El Pam a pam 
no només vol fer pedagogia dels 
valors de l'economia solidària si¬ 
nó que, i sobretot, vol impulsar un 
moviment social que prengui cons¬ 
ciència de la importància de l'acció 
a través del treball, el consum i l'es¬ 
talvi com a eina de transformació 
política i econòmica. 

Ouè hi trobem al mapa de Sants? 

De moment, el mapa del districte 
compta amb 10 punts que abasten 
àmbits diversos com l'alimentació 
i la producció ecològica, el calçat, 
l'habitatge, la cultura i l'estalvi ètic. 

Si coneixeu o impulseu algun 
establiment que penseu que pot 
formar-ne part, només heu de po- 
sar-vos en contacte amb la xarxa 
Pam a Pam mitjançant el correu 
electrònic hola@pamapam.org o 
trucant al 934 415 335, i l'equip de 
recerca, les “xinxetes grogues” ben 
aviat es posaran en contacte amb 


vosaltres. Com s'afirma al web del 
projecte: “Ja existeixen multitud 
d'alternatives, multitud experiènci¬ 
es que no taquen la roba d'explota¬ 
ció laboral, que ofereixen productes 
d'alimentació ecològics i de proxi¬ 
mitat o que et deixen invertir els 


teus diners en una banca coherent 
amb els teus valors.'' Així que si ets 
un establiment sostenible social¬ 
ment i ambiental, suma’t al mapa. 
I si ets una consumidora responsa¬ 
ble, anima’t a fer arribar les teves 
recomanacions! 



Verdura Ecològica 


Els 10 punts 
del PAM A 
PAM de Sants 

Cooperativa L’Olivera 

Sector: Alimentació - Producció 

agroecològica 

Adreça: carrer Premià, 15 

Horari: de dilluns a divendres de 

9.00 a 15.30b. 

9318040 66 

0livera@0livera.0rg 

www.olivera.org/botiga 

Coop mercat i Porta a porta 
Sector: Alimentació - Transports 
Adreça: carrer de la Creu Roberta, 112 
Horari: de dilluns a dissabte de 7 a 
23I1. 

www.coopmercat.coop 
L’economat social 

Sector: Alimentació - Consum agro- 
ecològic 

Adreça: carrer dels Jocs Florals, 153 
Horari: dimecres i dijous de 17:00 a 

21:OOh 

http://www.leconomat.cat 

Germinal - Sants 
Sector: Alimentació 
Adreça: carrer Rossend Arús, 74 
Horari: Dimecres de 20 a 22h. (ex¬ 
cepte agost) 

http://www.coopgerminal.coop/ 

web/ 

Menja Futur 

Sector: Alimentació 

Adreça: carrer Creu Coberta, 77 


Horari: de dilluns a dissabte de 12 a 
17.30b. 

www.menjafutur.org 

El taller del pa 
Sector: Alimentació 
Adreça: carrer Numància, 78 i Gali¬ 
leu, 133 

Horari: de dilluns a dissabte de 7:30 
a 20:30 h 

www.facebook.com/El-taller-del-pa 

Mates 

Sector: Calçat 

Adreça: carrer de Gayarre, 25 
Horari: dilluns de 17 a 20.30b, i de di¬ 
marts a dissabte de 10 a 13.30 i de 17 
a20.3oh. 
www.mates.es 

La ciutat invisible 

Sector: Comunicació - Disseny - Cul¬ 
tura- 

Adreça: carrer de Riego, 35 baixos 
Horari: de dilluns a dissabte de 10 a 
14 i de 17 a 2ih. 
www.laciutatinvisible.coop 

LaCol 

Sector: Habitatge - Arquitectura - 
Construcció i rehabilitació 
Adreça: carrer de Ciceró, 5, baixos 
Horari: De dilluns a divendres de gh 
aigh. 

http://www.lacol.org/ 

Coop 57 

Sector: Finançament - Banca ètica 
Adreça: carrer Premià, 15 baixos 
Horari: de dilluns a dijous de 9.30 a 
13.30 i de 15.30 a 17.30, i divendres 
de 9.30 ai3.3oh. 
www.coop57.coop 

Can Vies denuncia una guerra de baixa intensitat per part del consistori 

La Guàrdia Urbana avorta 
r#OperacióCubaLibre 


Elba Mansilla, Sants 


L’assemblea de Can Vies havia 
convocat per al 19 de desembre al 
vespre r#OperacióCubaLibre, una 
crida a la participació per rebre 
una formigonera que posaria punt 
i final a les tasques d’arranjament 
del terra del primer pis del cen¬ 
tre social, l’espai en què s’ubicarà 
la cafeteria. S’hi aplegaren una 
cinquantena de persones, però, 
malauradament, la recepció no es 
va poder celebrar. Segona ha pogut 
saber La Burxa, una patrulla de la 
Guàrdia Urbana, estacionada a les 
proximitats de la plaça de Sants, va 
aturar les formigoneres que transi¬ 
taven per la zona, i els preguntaven 
cap a on anaven. Fins que intercep¬ 
taren la del Grup Cementos Pòrt¬ 
land Valderrivas amb destí Jocs Flo¬ 
rals, 40- 42, i l’acompanyaren fins la 
plaça d’Espanya, advertint-la que 
no podien lliurar la càrrega. 

Ja ho va advertir el regidor del 
districte, Jordi Martí, en el ple ce¬ 
lebrat el mateix dia 19, en què va 
insistir, un i altre cop, “no perme¬ 
trem la reconstrucció de Can Vies 
a menys que no es tramiti una lli¬ 
cència a precari, opció que va ser 
descartada explícitament pels por¬ 
taveus d’aquest col·lectiu.” 


Des de Can Vies, en el comuni¬ 
cat de premsa del 12 de desembre, 
s’afirma que “agafar-se a la manca 
de permís per reconstruir Can Vies 
és una excusa de mal perdedor” i 
insisteixen a recordar que “estem 
rehabilitant un espai que estava en 
perfectes condicions i a ple funcio¬ 
nament fins l’arribada de la policia 
i la grua el passat 26 de maig”, data 
en què es produí el desallotjament 
i començaren les tasques d’ender¬ 
rocament de l’edifici. L’assemblea 
del centre social acusa el consisto- 

“Amb formigonera 0 
sense, continuarem 
amb la reconstrucció 
de l'edifici". 

ri minicipal de practicar la “doble 
moral a la ciutat-empresa, que per¬ 
segueix el petit David, i amnistia al 
poderós Goliat, [i] fa que obres fa¬ 
raòniques com la Sagrada Família 
o la marquesina de l’hotel Majestic 
es duguin a terme sense llicència, 
i lliures de la mirada atenta, alar¬ 
mada i alarmista, de la premsa i 
l’oposició”. 

L’assemblea del centre social 
denuncia, a més, que està patint 


una guerra de baixa intensitat “en 
forma d’identificacions, intimi¬ 
dacions, gravacions i fotografies 
a membres del centre social, així 
com el bloqueig dels accessos i en¬ 
trada al centre social des de la nova 
plaça”. Des del mateix comunicat 
alerten de “la persecució i l’estratè¬ 
gia de desgast planificada pel Dis¬ 
tricte de Sants-Montjuïc i executa¬ 
da per la Guàrdia Urbana contra el 
CSA i les persones que en formem 
part” i, en declaracions posteriors a 
la frustrada #OperacióCubaLibre, 
afegeixen que “aquesta estratègia 
d’intimidació s’està fent extensiva, 
ara també, als proveïdors de ma¬ 
terials de construcció”. Preguntats 
al respecte, Cementos Valderrivas 
no ha volgut fer declaracions a La 
Burxa, i l’empresa de materials per 
a la construcció Porcar, situada al 
carrer Constitució, 40, només s’ha 
queixat de la mirada vigilant de la 
Guàrdia Urbana quan circulen pel 
carrer amb el toro. 

Des de Can Vies insisteixen que 
“amb formigonera o sense, conti¬ 
nuarem amb la reconstrucció de 
l’edifici”. 



Cartell convocatòria 


CANVIES 


Un total de 36 espais participen del Certamen 


Sants participa a través de la sala Zumzeig al Festival 

Internacional de Cinema de Rotterdam EL PROGRAMA 


Zumzeig, sala escollida 
a Espanya pel festival de 
Rotterdam on projectar 
cinc estrenes simultànies 
al cinema i al certamen 


Yolanda Vinals 


’IFFR Live projectarà alhora 
una selecció de pel·lícules a 
7 països europeus. 

Una de les novetats d’en¬ 
guany del 44 Festival Internacional 
de Cinema de Rotterdam (IFFR), que 
tindrà lloc a la ciutat holandesa en¬ 
tre el 21 de gener i l’i de febrer, és 


el programa IFFR Live. Aquest pro¬ 
grama de manera simultània cinc 
estrenes del festival a altres ciutats 
de set països europeus. A Espanya, la 
sala escollida és el cinema Zumzeig 
de Barcelona. 

Els països escollits són Regne Unit, 
Itàlia, Polònia, Sèrbia, Eslovènia, Pa¬ 
ïsos Baixos i Espanya. Un total de 36 
espais, entre sales de cinema i plata¬ 
formes VOD. 


IFFR Live vol oferir al públic l’emo¬ 
ció de veure les estrenes amb direc¬ 
tors, actors i part de l’equip tècnic. 
Apropar el festival als espectadors. 
Per això, i a través de les noves tec¬ 
nologies, els assistents a aquestes 
projeccions simultànies podran par¬ 
ticipar del debat posterior (O&A) a 
través de Twitter. 


(amb horaris a Zumzeig): 

24 de gener (i6h): 

Atlantic (Jan-Willem van Ewijk) 

25 de gener (i6h): 

Erbarme Dich - Matthàus Passion 
Stories (Ramón Gieling) 

26 de gener (19b): 

Melody (Bernard Bellefroid) 

27 de gener (ígh): 

Speed Walking (Niels Arden Oplev) 

28 de gener (19b): 

The SkyAbove Us (Marinus Groothof) 



Tens un negoci a Sants? 

Anuncia f t 
a La Burxa! 


Consulta les tarifes a laburxa.cat 
o escriu-nos a laburxa@gmail.com 


DE QUE SERVEIX 

SI NINGÚ NO HO 
EXPLICA? 

Per 75€ l'any rebràs la Directa 
a casa cada 15 dies i donaràs 
suport al periodisme 
transformador 

SUBSCRIU-TE! 

Directa 

publicació quinzenal 

www.directa.cat 


«fcfïb·.BASj* 

cafes =► Tes 
Biffes* Copes 

/m&Hicfes * Tapes * . 

El Bajpaa en pantalla deosut 
Exposicions * Terrassa 


,HS 


Pla^a Osea, w - oeoi4 Barcelona 
T. 691SS 6 5 28 + uiuwi.fo-tar.com 




















núm. 189 I Gener de 20151 labuxxa.cat 


Actualitat I 5 


Les marxes a Wad Ras, al CIE de Zona Franca i a La Model reclamen un món sense presons 


Inici d’any amb mani festacions 
pex la llibextat 



Marxa de torxes a la presó Model 


SERGI RUGRAND 


“Si t’imagines un món 
sense desigualtats, pots 
imaginar un món sense 
presons”. Amb aquesta 
apel·lació a un futur 
millor, va començar el 31 
de desembre la 18a Marxa 
solidària amb les persones 
preses. 

Gemma Parera, Sants 


A l matí, la Marxa va co¬ 
mençar, com cada any, a 
la presó de dones de Wad 
Ras, on es va denunciar 
que les presons femenines compor¬ 
ten situacions discriminatòries que 
reforcen les desigualtats socials i de 
gènere. Així, la majoria de progra¬ 
mes educatius, formatius, laborals o 
d’oci que es fan en presons de dones 
reforcen el paper tradicional de la 
dona a la societat —amb cursos de 
cuina, costura, tintoreria, estètica...i 


amb tallers productius que són els 
més mal pagats, molts dels quals 
han estat rebutjats en centres pe¬ 
nitenciaris masculins—. També es 
va denunciar que en el tractament 
penitenciari de les dones predomi¬ 
na un enfocament psicoterapèutic, 
amb un alt nivel de prescripcions 
de tranquil·litzants, antidepressius 
i sedants, a més d’una situació en¬ 
cara molt més dura per les dones 
migrants. 

A la tarda, després d’un dinar so¬ 
lidari a Can Batlló, la mobilització 
es va traslladar al Centre d’Inter¬ 
nament d’Estrangers (CIE) de la 
Zona Franca, on es va fer soroll per 
arribar a les persones preses per no 
tenir “papers”. Hi poden estar fins 
a 60 dies amb l’amenaça de ser ex¬ 
pulsades, fet que suposa, segons 
els col·lectius convocants, “l’últim 
esglaó de la cadena repressiva cap 
a les persones migrants”. També es 
va denunciar la mort impune l'any 
passat d’Alik Manukyan, amb qui ja 
són 4 les persones que han perdut la 
vida en el CIE de la Zona Franca des 
de la seva obertura l'any 2006. Varis 


testimonis, que van ser deportats, 
van declarar que va morir a causa 
d’una pallissa que li va donar la po¬ 
licia. Durant la concentració també 
es va recordar la revolta posterior 
a la mort de l’Alik, els primers dies 
de 2014, en una acció de resistència 
contra el CIE i les deportacions, la 
qual va comportar una forta repres¬ 
sió policial. 

A la nit, la Marxa va finalitzar a la 
presó Model, en un format diferent, 
ja que enguany es va convocar la 
manifestació al voltant d’aquesta 
presó propera al barri de Sants, a les 
11 de la nit, per acompanyar les per¬ 
sones preses en l’inici del nou any 
i, sobretot, per començar-lo amb un 
crit per la desaparició de tots els es¬ 
pais de privació de llibertat. Es van 
fer dues voltes a la presó amb an- 
torxes; un centre que té nova data 
límit de tancament pel 2017. Segons 
el manifest dels convocants “corren 
notícies sobre la relocalització dels 
presos de la Model a la Zona Fran¬ 
ca, a prop del CIE. Sens dubte, no és 
una sorpresa en un règim democrà¬ 
tic, on la misèria, la desigualtat i la 


impunitat són tan presents com en 
les pitjors dictadures, excepte que 
aquests factors s’aparten de la vida 
pública, del carrer, per passar a la 
televisió, als carrerons foscos o a les 
afores de la ciutat”. 

La Marxa, convocada per assem¬ 
blees llibertàries i col·lectius anti- 
carcelaris, es suma a una tradició 
que fa molts anys que perviu, el dar¬ 
rer dia de l’any, a moltes altres ciu¬ 
tats del món com a protesta global 
contra les presons. 

A Barcelona, enguany la protesta 
es va voler solidaritzar amb totes les 
persones preses, en especial amb 


Mònica Caballero i Francisco Solar, 
anarquistes en presó preventiva des 
de ja fa un any, a l'espera de judici i 
sota règim FIES; amb les set empre¬ 
sonades amb l’Operació Pandora 
el passat 16 de desembre, a més de 
totes les persones preses en lluita 
i totes les que es troben darrere els 
murs pel fet de ser pobres o d’ha- 
ver-se rebel·lat contra el sistema. 
“Les presons estableixen i mante¬ 
nen un sistema fonamentat en la 
desigualtat, en el que es penalitza la 
pobresa i la marginació que aquest 
mateix sistema genera”, explica un 
dels textos de la Marxa. 


Activistes del moviment de Boicot, Desinversions i Sancions a Israel denuncien la complicitat de les empreses de Testació 


Activistes pzo-palestines 
demanen el boicot a Pzemiez i 
Imaginazium a l’estació de Sants 


Pau Fabregat, Sants 


P assaven pocs minuts de les 
sis de la tarda quan, el dis¬ 
sabte 20 de desembre un 
grup nombrós d'activistes 
va entrar a l’estació de Sants al crit 
de “Boicot Israel” amb l'objectiu de 
denunciar la complicitat de les em¬ 
preses Premier i Imaginarium amb 
l’ocupació de Palestina i l’Apartheid 
israelià.. 

Atiades amb pancartes, un me¬ 
gàfon, fulletons i barrets del pare 
Noel ens van dirigir a la botiga que 
l’empresa espanyola Imaginarium 
té a l’estació de barcelonina. Les 
activistes del moviment de Boicot, 
Desinversions i Sancions a Israel 
—que advoca per boicotejar l’estat 
hebreu fins que aquest compleixi 


amb el dret internacional— es van 
situar a l’entrada de l’establiment i 
van llegir un manifest on es dema¬ 
nava el boicot a Imaginarium ja que 
ven joguines fabricades a Israel, on 
també té diverses botigues. Les acti¬ 
vistes van remarcar que “Imagina¬ 
rium fa apologia de valors com la 
convivència, tolerància i llibertat, i 
al mateix temps contribueix a nor¬ 
malitzar un país com Israel que im¬ 
posa una política d’Apartheid a la 
població palestina.” 

Després de romandre gairebé 
mitja hora a la porta d’Imagina- 
rium, la tensió amb el personal de 
seguretat de l’estació va anar incre¬ 
mentant i es van dirigir cap al se¬ 
gon objectiu de l’acció, l’estand dels 
cosmètics israelians Premier. 


El laboratori on aquesta empresa 
produeix els seus cosmètics està 
situat a una colònia il·legal de Cis- 
jordània, a la vora del Mar Mort, des 
d’on espolia els minerals palestins 
per fabricar els seus productes. Mi¬ 
nuts abans, al veure les activistes 
pro-palestines, les dependentes 
van tancar l’estand no obstant un 
dels dependents no va dubtar en 
apropar-se a les activistes per in¬ 
tentar convèncer-les, sense èxit, 
que Israel tenia “el dret diví” a ocu¬ 
par aquella terra, ja que “fa dos mil 
anys els van fer fora”. 

Davant del l’estand de Premi¬ 
er es va denunciar que aquests 
cosmètics “són fraudulentament 
importats a la Unió Europea amb 
l'etiquetatge de “fabricats a Israel” 


i per tant, incompleixen la norma 
europea d’exclusió de productes 
fabricats en colònies israelianes en 
territori palestí ocupat”. 

Després de gairebé una hora es 
va donar per finalitzada l’acció, una 
de les membres del BDS Catalunya, 
va destacar que “amb aquests tipus 
de protestes pacífiques, es pretén 
denunciar la complicitat de les 
empreses que tenen negocis amb 
Israel i es beneficien de crims con¬ 


L’acció va aplegar nombroses activistes 


tra la humanitat”, ja que “contribu¬ 
eixen al manteniment del sistema 
d’Apartheid, ocupació i neteja ètni¬ 
ca que Israel exerceix sobre la po¬ 
blació palestina”. 

Des de BDS Catalunya valoraren 
positivament l’acció, ja que a part 
de difondre fulletons i informar a 
les viatgeres, van obligar a tancar 
la paradeta de Premier durant més 
d’una hora, amb les pèrdues econò¬ 
miques que això suposa. 


SONIAGUEDAN 




invisible 

Cooperativa Autogestionària 

COMUNICACIÓ GRÀFICA 

Et sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4 7 



(PutjQneC-Cis 


Menú migdia 10€ 

Menú pizza 8€ 

Servei a domicili 

Carrer de Salou, 23. 080014 
Tel. 936112485- 616807668 

Horari: de 13.30 a 16h i de 20.30 a 24h 
Dilluns tancat tot el dia - Dimarts matí tancat 

www.restauranteputxinellis.com 



EL TEU DENTISTA 
DEL BARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: iiisolanasdeiitist@iiifoined.es 

LA LLEI MORDASSA: 

EL PERFECCIONAMENT 
DEL CÀSTIG 
A LA DISSIDÈNCIA 


Jozdi Juan Monreal 

L 'aprovació de l'avantprojecte de re¬ 
forma de la Llei de Seguretat ciu¬ 
tadana —Ley Orgànica 1/1992 del 
21 de febrer, més coneguda per Llei 
Mordassa—, no suposa res més que 
incrementar les eines que emparen un sistema 
d'intervenció jurídic i policial classista que, de 
fet, ja era preexistent a aquesta aprovació. 

És important, per tant, contextualitzar 
aquesta llei, no pas d'una manera aïllada, sinó 
com a part d'un sistema punitiu on prevalen 
claríssimament interessos de classe —en es¬ 
sència preservació dels privilegis de les elits 
econòmiques i financeres— en la vertebració 
d'un engranatge de control social i de perse¬ 
cució de la dissidència. 

Això s'observa en tots els trams del sistema 
de justícia, des de les opcions de política-cri- 
minal als recursos que l'Estat destina a la per¬ 
secució de les infraccions —la pròpia Agència 
Tributària: menys d'un 20% dels recursos es 
dediquen a la persecució del frau fiscal dels 
anomenats “grans comptes''tot i que suposen 


el 70% de la bossa del frau—; i passant per la 
denúncia i persecució dels delictes: l'exem¬ 
ple més clar es l'article 315 del Codi Penal, en 
el qual s'estableix que les coaccions sobre 
l'exercici del dret a vaga són un tipus penal 
que pot ser imputat tant a vaguistes com a 
empresaris, però l'Estat opta, mitjançant la 
fiscalia, d'atiar únicament la persecució con¬ 
tra els treballadors vaguistes, ignorant les co¬ 
accions empresarials: Los sindicatosya tienen 
contabilizados mas de 50 procedimientos abi- 
ertos que afectan al menos a 200 personas que 
participaron en piquetes o protestas Diario es 
07/06/2014 —; continuant per la instrucció i 
enjudiciament de delictes —El cas del 4F—; i 
els últims trams del procediment, l'execució 
de la pena —evidenciat l'esperpèntic accés 
al tercer grau dels Nunez— i fins i tot els me¬ 
canismes extraordinaris de redempció de la 
pena, com són els indults —Alfredo Saez, ban¬ 
quer del Santander, va ser indultat en l'últim 
Consell de Ministres abans del procés electo¬ 
ral del 2011—■. 


Tot això obeeix al que s'anomena la crea¬ 
ció d'un dret penal d'autor —si bé en aquest 
cas els mecanismes de punició són multes 
administratives—, el dret associat a la patolo- 
gització de la protesta i arbitrat com un me¬ 
canisme de control social. Aquesta opció és el 
càstig de la dissidència o simplement la pura 
criminalització i càstig dels desposseïts —im¬ 
migrants que intenten accedir a territori es¬ 
panyol o persones que es prostitueixen—. 

La democràcia liberal ha donat pas al “mer¬ 
cat” com a ens fatal que regula, de manera 
determinant(ista), tot allò relacionat amb la 
provisió de les nostres necessitats. És un sis¬ 
tema que es fonamenta en un triple eix: la 
sacralització de la llibertat negativa, que és 
el que legitima la propietat privada capita¬ 
lista —jo gaudeixo dels béns de la producció 
en tant que tinc accés privatiu a ells i tu no—; 
l'acumulació per despossessió que, mitjan¬ 
çant polítiques clares de socialitzar el risc de 
les inversions empresarials i financeres, s'in¬ 
jecten grans aportacions de capital públic; i la 
privatització de béns i serveis anteriorment 
proveïts per les administracions, i essencials 
pel manteniment d'unes condicions de vida 
dignes allunyades de la precarietat. 

Això ha comportat una depauperació de les 
classes treballadores, i un debilitament de les 
classes treballadores amb condicions materi¬ 
als relativament benestants —allò que equí- 
vocament anomenàvem classes mitjanes— 
que eren el ressort legitimador del sistema. 
Quan els mecanismes de cooptació i legitima¬ 
ció fallen apareix la visió més dura, agressiva 
i bel·ligerant del sistema; l'exemple més evi¬ 
dent el veiem a Grècia, nosaltres en patim la 
nostra particular versió domèstica i la pròpia 
continuació del tràmit parlamentari de la llei, 
és prova de la indiferència del govern respecte 
l'opinió popular (El 82% de los espanoles pide 
cambiar o retirar la ley de Seguridad Ciudada- 
na (El País 10/12/2014. Edició digital). 

La llei Mordassa aguditza i insisteix en meca¬ 
nismes de repressió que ja utilitzava el govern, 
bàsicament centrant-se en l'ús del dret admi¬ 
nistratiu sancionador per sobre d'eventuals 
accions penals. La realitat, per tant, és que ja 
existia el que podríem anomenar una repressió 
de les protestes articulada bàsicament mitjan¬ 
çant multes administratives i repressió policial. 
El ventall de la repressió amplia la seva lògica 
per la via administrativa, menys garantista que 
la via penal, on la presumpció de veracitat de 
les denúncies dels agents acaba primant so¬ 
bre la versió dels denunciats, i les dificultats 
processals per obtenir tutela dels seus drets 
són més nombroses. L'impacte econòmic es fa 
notar amb les taxes per accedir a la justícia, 
fet que no hi és a la via penal, i la dilació dels 
procediments judicials que és molt gran, així 
com també el caràcter immediatament execu¬ 
tiu de la sanció per part de l'administració; un 
exemple de tal increment és la falta per deso¬ 
bediència o resistència a l'autoritat —de menor 
gravetat que el delicte—, que es castiga al Codi 
Penal amb una multa de deu a seixanta dies, i 
la quantia dels quals depèn de la capacitat eco¬ 
nòmica del condemnat (entre els 2 € i els 400 € 
diaris); aquesta mateixa conducta serà castiga¬ 
da a la nova Llei Mordassa com a infracció greu, 


amb multa de 600 a 30.000 €, sense distincions 
segons la capacitat econòmica del sancionat. 

La necessitat de privilegiar el dret admi¬ 
nistratiu sancionador per part de l'adminis¬ 
tració, en detriment de la via penal, queda 
evidenciada pel resultat de les pròpies dinà¬ 
miques d'assetjament policial. La Comissió 
del 15M “Legal Sol”, refereix que de les 447 per¬ 
sones detingudes a Madrid, en aquests tres úl¬ 
tims anys, cap ha resultat finalment condem¬ 
nada; la reconducció en l'àmbit administratiu 
sancionador per part de la nova Llei —molt 
menys garantista que la penal pels motius 
que hem dit anteriorment— d'aquestes con¬ 
ductes —onze conductes considerades com a 
faltes penals passaren a ser infraccions admi¬ 
nistratives a més d'afegir 28 conductes més!— 
pot evidentment capgirar les tornes. 

Fent una breu enumeració de les princi¬ 
pals conductes punibles i l'impacte econò¬ 
mic de les sancions podríem fer la següent 
enumeració: 

1- No es podrà fotografiar ni publicar imatges 
de la policia, encara que pugui estar atemp¬ 
tant contra els drets humans —Bàsicament, 
cal pensar en situacions com el cas Benítez—. 

Sanció: entre 601 i 30.000 euros. 

2- Fer reunions en llocs o espais públics sense 
haver-ho comunicat o anunciat prèviament. 

Sanció: entre 100 i 600 euros. 

3- No portar el DNI o no haver-ne denunciat 
un possible robatori o pèrdua. Alhora, també 
serà multat aquell ciutadà que perdi el do¬ 
cument d'identitat tres o més vegades en un 
any. Sanció: entre 100 i 600 euros. 

4- Intentar impedir que un treballador o au¬ 
toritat pública exerceixi les seves funcions o 
el compliment d'una resolució administra¬ 
tiva o judicial. Les accions impulsades per la 
Plataforma d'Afectats per la Hipoteca per im¬ 
pedir desnonaments seran ara multades. 
Sanció: entre 600 i 30.000 euros. 

6- La llei legalitzarà les “devolucions en ca¬ 
lent” dels immigrants que entren en territori 
espanyol per Ceuta o Melilla, aquelles que es 
fan sense cap mena de garantia pel ciutadà 
estranger. 

7- Els espectacles hauran de reservar una fila 
zero a tots els agents de l'ordre i aquests po¬ 
dran decidir si suspenen l'acte en qualsevol 
moment. Sanció: entre 601 i 30.000 euros. 

8- Que un grup de ciutadans es neguin a dis¬ 
soldre una reunió o manifestació. 

Sanció: entre 600 i 30.000 euros. 

9- Manifestar-se davant del Congrés o el Se¬ 
nat espanyol “pertorbant” la seguretat ciuta¬ 
dana. Sanció: entre 600 i 30.000 euros. 

10- Ocupar un immoble contra la voluntat del 
propietari —un exemple seria ocupar una 
entitat bancària, bàsicament accions de la 
PAH o dels preferentistes d'Estafabanca—. 

Sanció: entre 100 i 600 euros. 



FOTOS DE SERGI RUGRAND 

Burxant a fons I 7 


La Llei Moxdassa 
i la xepxessió 
de les persones migrants 
a la frontera sud 


Les sancions 
per protestar 


100 a 600€ 

x Gravar la policia 

x Reunions en espai públic 

x Faltes de respecte a la policia 

x Ocupació d'entitats bancàries 
o altres immobles 

x Retirar vallat o objectes disposats 
pels cossos de seguretat 

x Venta ambulant (Top Manta) 

x Encaramar-se a edificis 

x Beure al carrer 


601 a 30.000C 

x Manifestacions davant la seu del 
Congrés, el Senat o parlaments 
autonòmics 

x Cremar contenidors 

x Impedir desnonaments 

x Desobediència o resistència 
a l'autoritat 

x Negativa a la dissolució 
de reunions o manifestacions 

x Negar-se a identificar-se o donar 
dades falses 

x Intrusió en infraestructures 
de serveis públics 

x Consum de drogues en espais 
públics 


30.001 a 600.000C 

x Reunions o manifestacions 
en infraestructures de serveis 
bàsics 

x Celebració d'espectacles 

o activitats recreatives en contra 
de la prohibició ordenada 
per l'autoritat corresponent 


IA MÉS: 

x Legalització dels retorns 
en calent a la frontera 
amb Marroc 


L’anomenada Llei Mordassa suposa també un 
retrocés més en les situacions d’injustícia i dis¬ 
criminació que pateixen les persones migrants 
a les fronteres de Ceuta i Melilla, i la legalizació 
de la violència estatal que allà s’hi exerceix. 


Gemma Pazeza 


A questa nova Llei legalitza les anomenades “de¬ 
volucions en calent” a la frontera sud, les quals 
impliquen retornar a les autoritats marroquines 
a les persones que han aconseguit creuar la fron¬ 
tera de Ceuta o Melilla, sense permetre'ls cap tràmit legal, 
ni sol·licitar asil, ni assistència mèdica. Segons la disposició 
final primera de la Llei es modifica l'actual Llei d'Estrangeria 
per permetre que “els estrangers que siguin detectats en la 
línia fronterera de la demarcació territorial de Ceuta o Melilla 
mentre intenten superar, en grup, els elements de contenció 
fronterers per creuar irregularment la frontera podran ser 
rebutjats per tal d'impedir la seva entrada il·legal a Espanya''. 

Les “devolucions en calent'' a la frontera de Ceuta i Melilla 
porten anys produint-se, tot i ser reconegudes com il·legals en 
la legislació internacional i poden haver afectat a 5.000 per¬ 
sones des de 2001. Així ho explica Mahmud Traoré en el seu 
llibre “Partir para contar'', on ens dóna testimoni de com, en 
dues ocasions, és retornat a les autoritats marroquines —que 
li infringeixen tota mena de mals tractes— havent aconseguit 
entrar en territori espanyol, després del salt col·lectiu de la 
tanca de Ceuta al 2005. 

Aquestes deportacions immediates han estat denunciades 
per diferents organitzacions, entre elles la Comissió d'Obser¬ 
vació de Drets Humans —integrada per la Campanya estatal 
pel tancament dels CIE, la Coordinadora estatal per la preven¬ 
ció de la tortura i l'Observatori del Sistema Penal i els drets hu¬ 
mans de la Universitat de Barcelona— que va elaborar un in¬ 
forme al juliol de 2014 sobre la vulneració dels drets humans 
a la frontera sud-Melilla. En aquest informe també denuncien 
la violència de les forces de seguretat marroquines amb els 
immigrants en els campaments de la muntanya Gurugú i en 
les proximitats de Melilla, i els maltractaments i la violència 
exercida per la policia espanyola. 

De fet, la frontera sud és un espai de violació de drets hu¬ 
mans, impunitat de les forces policials i violència estatal. Cal 
recordar que després de l'aprovació de la Llei d'Estrangeria de 
1985 i l'entrada en vigor del Tractat de Schengen l'estat espa¬ 
nyol emprèn una política de creixent tancament de fronteres 
i es comença la construcció de tanques frontereres cada ve¬ 
gada més militaritzades, símbol de l'Europa Fortalesa. Així, 
diferents organitzacions i moviments socials que es troben en 
el terreny, han denunciat que les polítiques de control de les 


fronteres a Ceuta i Melilla suposen una vulneració sistemàti¬ 
ca dels drets humans: amuntegaments indignes, expulsions 
irregulars vulnerant la legislació nacional i internacional — 
incloent sedacions, expulsions de menors d'edat i lliuraments 
directes a les forces de seguretat marroquines sense cap pro¬ 
cediment , “les devolucions en calent''— o la utilització de mè¬ 
todes per impedir les entrades irregulars que posen en risc la 
vida de les persones migrants —concertines, ús de munició 
real o de material antiavalots—. Segons el seguiment que fa 
anualment l'Associació Pro Drets Humans d'Andalusia, durant 
els últims anys 174 persones han mort i centenars han estat 
ferides quan intentaven arribar a Ceuta o Melilla. 

El discurs de la por 

Els intents col·lectius de creuar les tanques de Ceuta i Melilla 
—una mostra de valentia i autoorganització davant la situa¬ 
ció desesperada de moltes persones migrants que sobreviuen 
en dures condicions de vida i repressió continuada en assen¬ 
taments al Marroc o Algèria— es presenten per la majoria de 
mitjans de comunicació oficials com un “assalt” o un “allau”, 
el que pretén generar entre la població temor i por. Es tracta 
d'un discurs d'alarma social i de discriminació de les perso¬ 
nes migrants —que algunes organitzacions com RedAcoge 
anomenen immigracionalisme, - immigració + sensaciona¬ 
lisme—, que busca justificar la legalització de les “devoluci¬ 
ons en calent”, la militarització de les fronteres i els mètodes 
sagnants de control. Però la realitat està lluny d'aquest dis¬ 
curs. Durant l'any 2013 es va comptabilitzar que 7.550 perso¬ 
nes van aconseguir travessar, amb grans patiments i riscos 
—molts més es van quedar en el camí— l'estret o la frontera 
de Ceuta i Melilla. No obstant això, arriben al voltant de mig 
milió d'immigrants a l'any a l'estat espanyol, de manera que 
els que entren per la frontera sud estan lluny de representar 
una allau, no arriben ni al 2%. 

L'aplicació de la Llei Mordassa suposa una volta de rosca 
més a les agressions que pateixen diàriament les persones 
migrants a la frontera sud i a la fortificació d'Europa. Les de¬ 
portacions —ja siguin legals o il·legals, perquè totes elles són 
il·legítimes— suposen l'última cadena d'una política repressi¬ 
va envers les persones migrants, que genera la por necessària 
per justificar la seva invisibilitat, la seva explotació —les per¬ 
sones migrants es troben sobrerepresentades en els treballs 
pitjor pagats, en l'economia submergida i són les primeres a 
les que els afecta l'atur—, la seva discriminació i negació de 
drets bàsics. El control de les fronteres i les deportacions —que 
es poden produir a la frontera o al cap d'anys residint a l'estat, 
i amb les que es lucren empreses de seguretat, tecnològiques i 
militars, a més d'aerolínies com Air Europa, que ha tingut un 
contracte de 24 milions d'euros per al 2013 i 2014 per efectuar 
els vols de deportació—, suposen truncar un projecte de vida; 
negar per la via de la força un futur a persones que, davant la 
pèrdua del seu dret a la immobilitat, no poden exercir tampoc 
el seu dret a la mobilitat. 

COP REPRESSIU 
AL MOVIMENT 
LLIBERTARI 


Anarquistes de Sants 



1 passat 16 de de¬ 
sembre clarejava 
amb una nova ope¬ 
ració de l'Audièn¬ 
cia Nacional, els 
Mossos d'Esquadra 
i la Guàrdia Civil 
contra el moviment llibertari. A pri¬ 
meres hores de la matinada s'efectu¬ 
aven onze detencions de companyes 
i catorze registres en habitatges i 
locals, entre ells l'Ateneu Llibertari 
del Palomar a Sant Andreu, l'Ateneu 
Anarquista del Poble Sec i Kasa de la 
Muntanya, emblemàtic centre soci¬ 
al de Barcelona amb mes de 25 anys 
de lluita a les seves esquenes i on, 
per les seves dimensions, es va allar¬ 
gar més el registre, sense realitzar 
cap detenció, però requisant infor¬ 
mació: ordinadors, mòbils i aparells 
electrònics als seus habitants. Tot 
un operatiu de 400 agents dels Mos¬ 
sos ordenat pel jutge Javier Gómez 
Bermúdez. 

Les companyes detingudes eren 
traslladades a diferents comissaries 
per prendre declaració i posterior¬ 
ment ser enviades a Madrid. Aquest 
mateix dia començaven les mostres 
de solidaritat i suport. A primera ho¬ 
ra del matí començava una concen¬ 
tració de més de cinquanta persones 
tallant Travesera de Dalt fins que els 
antidisturbis els van obligar a bai¬ 
xar fins a Plaça Lesseps on es va fer 
una crida a concentrar-se. Les xar¬ 
xes socials bullien informant de la 
situació i començaven a arribar soli¬ 
dàries i solidaris tant a Plaça Lesseps 
com davant dels registres al barri de 
Sant Andreu, arribant a ajuntar cen¬ 
tenars de companyes i veïnes. 

Entre els nervis i la calor del mo¬ 
ment es començava a teixir una res¬ 
posta ja sabent que es tractava del 


major cop repressiu contra el movi¬ 
ment llibertari en els últims anys, 
es convocava una manifestació el 
mateix dia 16 a les ígh a la Plaça del 
Diamant del barri de Gràcia exigint 
la llibertat de les detingudes. Men¬ 
trestant, començaven les feines 
de reconstrucció de tot allò que els 
mossos havien destrossat durant 
els registres, involucrant a nombro¬ 
sos veïns solidaris en el cas de Sant 
Andreu. El mateix dia es convocaven 
també concentracions en diferents 
barris i pobles de Catalunya, al bar¬ 
ri de Sant Andreu, al Poble Sec, a 
Berga, Igualada, Manresa, Girona, 
Reus, Tarragona, Terrassa, Vilafran¬ 
ca; i en la resta de l'estat, Madrid, 
Múrcia, Salamanca, València, Valla¬ 
dolid, Zaragoza, Sevilla, Xixón... co¬ 
mençaven a aparèixer comunicats 
de suport als detinguts i en contra 
de l'operació policial de múltiples 
organitzacions i grups llibertaris i 
anarquistes. S'encenia la flama de la 
solidaritat i davant l'atac dels prin- 


Set dels detinguts 
han estat enviats a 
presó sense fiança 


cipals mitjans de comunicació que 
no feien més que repetir la informa¬ 
ció que proporcionava la policia, els 
hashtags #jotambésocanarquista i 
#operaciopandora es feien famosos 
a la xarxa. 

Milers de persones es manifes¬ 
taven el 16 contra la detenció d'uns 
companys, que enfrontaven unes 
vagues acusacions de pertinença 
a organització terrorista mentre la 
policia portava als detinguts a di¬ 
ferents comissaries i dificultava la 
comunicació amb els advocats. A 


Barcelona la manifestació va ser 
multitudinària sumant a més de 
dues mil persones de totes les edats 
i generacions cridant per la llibertat 
dels detinguts i contra la injustícia 
d'un sistema desigual, una mostra 
de suport a aquells que lluiten on 
també es van atacar seus bancàries 
i immobiliàries, exponents de la mi¬ 
sèria d'avui. Durant les següents ho¬ 
res un frenesí d'activitat als barris 
i ciutats on es començaven a veure 
pancartes i difusió, es preparava el 
suport més directe, advocats, possi¬ 
bles fiances, contacte amb familiars, 
i sortien companyes camí de Madrid 
per acompanyar als detinguts. 

Els següents dies continuaven les 
mostres de recolzament en multi¬ 
tud de ciutats, el dimecres a Còrdo¬ 
va, Compostela, Granada, Huesca, 
Iruna, Piornal (Càceres), Sevilla... 
El dijous tornava a celebrar-se una 
concentració al barri de Sant An¬ 
dreu amb més de tres-centes solidà¬ 
ries, es va recórrer el barri repartint 
informació i es van sabotejar seus 
bancàries. Aquest mateix dia se sa¬ 
bia que set dels detinguts eren en¬ 
viats a presó sense fiança mentre la 
resta eren posats en llibertat a espe¬ 
ra de judici. 

El divendres al nostre barri, Ac¬ 
ció Llibertària convocava una con¬ 
centració de recolzament a la Plaça 
de Sants, on prop d'un centenar de 
persones van recórrer el barri, van 
tallar carretera de Sants fins al Dis¬ 
tricte acabant a la Plaça Osca llegint 
un comunicat de suport. La mateixa 
nit a les 23h un centenar de perso¬ 
nes acudien a una marxa de torxes 
al barri de Poble Sec. El divendres 
també es manifestaven els veïns de 
Burgos, demostrant que després de 
les revoltes esdevingudes al barri de 
Gamonal i contra la plaça de Toros, 
el veïnat segueix atent i disposat a 
solidaritzar-se. 


Aquest mateix dia i els dies se¬ 
güents seguien arribant mostres de 
solidaritat des de la resta de l'estat i 
des d'altres països, Uruguai, Alema¬ 
nya, Grècia, Eslovènia, Argentina, 
França, etc. 

El mateix dissabte hi havia previs¬ 
ta una manifestació a nivell estatal 
en contra la Llei Mordassa; a Barce¬ 
lona 1.500 persones es manifesta¬ 
ven per protestar contra aquesta llei 
que criminalitza la protesta i tam¬ 
bé per clamar per la llibertat dels 
detinguts. 

També es convocava una mani¬ 
festació pel 27 de desembre a Bar¬ 
celona, on entre 1.500 i 2.000 per¬ 
sones tornaven a sortir al carrer 
repetint-se l'escenari de les ante¬ 
riors mobilitzacions. 

En definitiva, hem estat testimo¬ 
nis d'una ona de solidaritat enfront 
d'un cop repressiu que evidencia la 
voluntat de l'Estat d'atacar la base 
mateixa de l'acció política: la cons¬ 
ciència de l'oprimit, que passa ne- 

L'anarquisme ha es¬ 
tat sempre clar en la 
seva determinació 
per combatre a l'Estat 
i al capitalisme, fet 
que es fa patent a la 
propaganda. Per això, 
dels registres a cases 
i locals, s'emporten 
tinta i paper. 


cessàriament per sentir la necessi¬ 
tat d'autoorganització amb els seus 
iguals per lluitar contra una situa¬ 


ció que a gran part de la societat se 
li fa cada vegada més insuportable. 
No fa falta que les brigades d'infor¬ 
mació dels diferents cossos repres¬ 
sius construeixin rondalles sobre or¬ 
ganitzacions. L'anarquisme ha estat 
sempre clar en la seva determinació 
per combatre a l'Estat i al capitalis¬ 
me, fet que es fa patent a la propa¬ 
ganda, a les reflexions, a les actes as- 
sembleàries i als estatuts. Per això, 
dels registres a cases i locals, s'em¬ 
porten tinta i paper. 

Que preguntin als centres de tre¬ 
ball pels sindicats anarquistes, als 
barris pels ateneus llibertaris i als 
seus veïns pels grups i federacions. 
Tots us diran el mateix, que nosal¬ 
tres acceptem i proclamem als qua¬ 
tre vents: som culpables d'organit- 
zar-nos amb la finalitat de subvertir 
les relacions de poder que s'entrella¬ 
cen per construir aquesta societat 
corrupta i corruptora. 

A dia d'avui set companyes se¬ 
gueixen a la presó preventiva dis¬ 
persades en diferents presons de 
l'Estat sota classificacions peniten¬ 
ciàries creades amb ànim de ven¬ 
jança, revenja i càstig sobre aquelles 
que han evidenciat, a través de l'ac¬ 
ció política, la falta d'ètica i justícia 
social que governa qualsevol insti¬ 
tució de l'Estat i l'economia. 

Les nostres companyes, com tan¬ 
tes moltes altres persones, avui 
passen la nit tancades injustament 
—injustament perquè injust és el 
sistema que les tanca com injust és 
el repartiment de drets i deures en 
aquesta societat—Gens té a veure 
la justícia amb el respecte a les seves 
lleis. Som conscients que qualsevol 
resistència real als qui tener el po¬ 
der és criminal a ulls de l'Estat i, per 
tant, proscrita. La lluita continuarà i 
demanem estar atentes a pròximes 
informacions i convocatòries. Lli¬ 
bertat pels detinguts i empresonats! 



SERGI RUGRAND 


Dispositiu dels Mossos d'Esquadra durant l'Operació Pandora 


SERGI RUGRAND 

Barri creatiu I B 


RACÓ HISTÒRIC 


Il·lustres carreteres 


Agus Giralt,Barcelona 


C arles III, el fill gran de Felip V, 
ha passat a la història com un 
rei il·lustrat per les reformes 
que va impulsar, des de la libe¬ 
ralització del mercat amb Amèrica, fins 
a un projecte de repoblació de les zones 
despoblades i d'Andalusia. Un projecte 
no gaire conegut a casa nostra, que va 
portar a centenars d'alemanys catòlics 
i flamencs als camps de Jaén, Còrdova 
i Sevilla. Durant el regnat de Carles III 
també es va legislar sobre els gitanos i 
sobre els xuetes de Mallorca, dos grups 
que al llarg de la història han estat mar¬ 
ginats i perseguits per les lleis. 

Les reformes reials dotaren de més lli¬ 
bertat a aquestes poblacions, però a la 
vegada també intentaren assimilar-les. 
Per gaudir d'aquestes noves condici¬ 
ons els gitanos havien de renunciar a 


la llengua romaní. I el romaní no va ser 
lunica llengua perseguida. Durant el 
regnat de Carles III, dues cèdules reials, 
l'any 1768 i el 1770 van establir el caste¬ 
llà com a llengua obligatòria a l'educa¬ 
ció, tots els altres idiomes serien per¬ 
seguits. I és que eliminar els elements 
propis de les poblacions no castellanes 
és una constant dels Borbons, il·lustrats 
o no. Carles III també va ser el responsa¬ 
ble de la creació dels principals símbols 
del nacionalisme espanyol, la bandera i 
l'himne. 

Entre les obres que impulsà el monar¬ 
ca trobem un pla de camins rals. Una 
xarxa radial que comunicà Madrid amb 
València, Andalusia, Galícia i Catalu¬ 
nya. Al segle XVIII l'estat de les carrete¬ 
res era pèssim, ja que els encarregats de 
la cura de les mateixes eren els propie¬ 
taris dels terrenys per on passaven i era 
habitual que aquests modifiquessin el 
pas de les mateixes per ampliar les se¬ 


ves parcel·les. El traçat de les vies seguia 
les antigues vies romanes i medievals. 

Com en època romana, per fer aques¬ 
tes obres, es mobilitzaren els exèrcits i 
els enginyers militars. L'any 1764, sota 
la direcció de Pedro Martín Cermeno, 
començà la construcció d'una carrete¬ 
ra que sortia de Barcelona pel Portal de 
Sant Antoni i arribava a la Creu Coberta 
pel que avui en dia és l'Avinguda Mis- 
tral. Després creuava el terme de Sants 
i seguia en direcció Vilafranca i Tarra¬ 
gona avançant gràcies a infraestructu- 
res monumentals com el Pont de Carles 
III a Molins de Rei, un pont edificat per 
presoners algerins o el viaducte del Lle¬ 
doner a l'Ordal. A Sants aquesta carre¬ 
tera va substituir l'antic camí ral, que 
serpentejava pel carrer de Sant Crist, i 
aviat es va convertir en l'eix al voltant 
del qual va créixer el municipi, la carre¬ 
tera de Sants. 



Imatge del carrer de Sants des del carrer de San Medir 


FOGONS DE TEMPORADA 

Gastn>20i5 


BURXANT ELS BYTES 

Obsexvatoxis 

ciutadans 

Chxis,HacklabCB 


O uan ja solament quedaven 
ben pocs a l'assemblea 15M 
dSants, hi havia qui es movia en¬ 
tre diferents assemblees i eixos de 
lluita i més o menys periòdicament 
tornaven a l'assemblea 15M de barri 
per mantenir contacte i crear xarxa. 

Per aquell temps el Javi comen¬ 
çava a dedicar temps a la PACD i 
en un de les seves visites de retorn 
a l'assemblea 15M em va comentar 
que faltava un programador per un 
projecte que s'estava gestant a la 
Plataforma. 

Un setmana després vaig quedar 
amb l'Enric a la Plaça i vàrem anar 
a l'Espai Obert per tenir una taula i 
usar internet. M'explicava que s'es¬ 
taven formant grups de ciutadans 
autogestionats amb la finalitat 
d'observar la política municipal i vi¬ 
gilar l'ús dels nostres recursos. 

Dos anys després ja són uns 12 
observartoris a Catalunya, sengles 
a Espanya i un a Grècia. 

Estem ajudant en el fet que exis¬ 
teixin espais autogestionats on la 
ciutadania pugui observar (de mo¬ 
ment) a Tadministració. Amb ganes 
i amb llibertat. 

Visca eli5M, i que visqui el pro¬ 
gramari lliure! 


http://ocmunicipal.net 
http://ocax. net/network 


Núria May, Masnou 


A vui és dia de lectura, de 
cerca d'informació en 
referència a noves ten¬ 
dències en el món de 
l'alimentació per aquest 2015 que 
iniciem. És difícil extreure'n somriu¬ 
res de tot el que llegeixo, les notícies 
són diverses, no sempre positives, i 
moltes vegades, fins i tot contradic¬ 
tòries. Començo amb un destacati 
de la Universitat de Lleida que recla¬ 
ma via lliure pel cultiu d'un nou blat 
de moro que han generat que pretén 
aportar la vitamina C necessària (i 
altres components essencials) per 
a la correcta nutrició de l'organis¬ 
me, afavorint així la salut d'aquells 
més desafavorits (econòmica i soci¬ 
alment). Algú se'n recorda de quan 
varen voler fer el mateix amb un 
arròs ric en betacaroté (precursor 
de la vitamina A)2? Els seus argu¬ 
ments semblen ser lloables el que 
passa és que segurament no han 
explicat totes les repercussions que 
pot comportar introduir una nova 
varietat de producte agroalimentari 
al sistema. Un blat de moro fruit de 
l'enginyeria genètica, que potser no 
mesura, o desconeix encara, l'efecte 
que el seu cultiu extensiu pot tenir 
sobre el manteniment de les varie¬ 
tats tradicionals. Sabeu que Espanya 


és el país de la UE on es cultiva més 
blat de moro transgènic i que són 
Catalunya i Aragó les regions capda¬ 
vanteres en la producció? 

Una altre notícia que té relació 
amb el lliure comerç dels aliments i 
la seva repercussió no només sobre 
les terres on es cultiven sinó sobre 
els habitants que en elles habiten: 
la propera implantació del TTIP 
(Tractat transatlàntic pel comerç i la 
inversió), programa que porta anys 
estudiant-se, en estrany silenci, en¬ 
tre la comissió de la UE i els EEUU. 
Aquest acord implica, ras i curt, i en 
referència al cultiu i comerç d'ali¬ 
ments, un acostament per part de 
la Unió Europea a la tiptologia de 
polítiques de control aplicades als 
EEUU: unes normatives molt més la¬ 
xes i permissives amb les grans mul¬ 
tinacionals que no afavoreixen ni 
al petit productor, ni a les varietats 
tradicionals ni autòctones, ni als sis¬ 
temes de cultiu i distribució de petit 
format, etc. 3 

Per altra banda, però, la gastrono¬ 
mia està de moda, i és actualitat par- 
lar-ne. Són moltes les noves tendèn¬ 
cies relacionades amb l'alimentació 
que no deixen de sorprendre'ns: klo- 
aches als EEUU (elaboració tradici¬ 
onal de l'Europa central semblant 
a la catalana i genuïna clotxa que 
consta d'un pa omplert de fruita i 
verdures), menjar de carrer arreu 


(ens hem dedicat a crear Street food 
markets on elaboracions d'arreu del 
món serveixen per alimentar-nos a 
partir d'unes receptes generalment 
efectuades amb ingredients frescos 
i saludables), productes fermen¬ 
tats com a font de salut (no només 
el benvolgut iogurt i la ja conegu¬ 
da salsa de soja, avui el kimchi, el 
kefir, el churcrut i altres productes 
fermentats corones receptes tradi¬ 
cionals de cultures llunyanes a les 
que suposen l'origen en l'elaboració 
d'aquests productes), cuiners d'alta 
cuina liderant campanyes en refe¬ 
rència a l'alimentació equilibrada 
i al retorn a unes tradicions ances¬ 
trals en benefici d'aquells que sem¬ 
pre les han consumit^ etc. 

Tots parlem de salut i de la impor¬ 
tància de seguir una dieta equilibra¬ 
da, tant que podem fer (científica¬ 
ment) per a alimentar-nos millor, tot 
el que sabem avui sobre l'efecte dels 
aliments sobre el nostre organis¬ 
me; i els índex d'obesitat no deixen 
d'augmentar. L'obesitat per si sola 
no seria un problema si no derivés 
en el cúmul de malalties i disfunci- 
ons (diabetis, malalties cardiovascu- 
lars, etc.) causants d'un alt percen¬ 
tatge de defuncions. Són molts els 
que fa temps que ho diuen: deixem 
de consumir quantitats industrials 
de productes envasats, rics en su¬ 
cres i sals i dediquem-nos a menjar 


producte fresc que requereixi ser 
cuinat per ser ingerit. En Jamie Oli¬ 
ver, personatge carismàtic i alhora 
qüestionat, fa un temps que ha em¬ 
près una particular campanya con¬ 
tra del sucre refinats: Segurament 
les realitats no sempre són blanques 
o negres però de la mateixa mane¬ 
ra que es va tardar prou a desmen¬ 
tir el fet que els espinacs eren font 
important de Ferro, és possible que 
tardem massa a adonar-nos que el 
problema no és només consumir un 
excés de greixos sinó consumir en 
excés aliments carregats de sucres 
refinats que el nostre cos no neces¬ 
sita ni vol. Us recomano el reportat¬ 
ge Fed Up6 que dona unes possibles 
respostes a molts dels mites que fins 
ara es donaven com a veritats. 

Quin gastro20i5 ens espera? Jo 
procuraré menjar aliments propers, 
cultivats de forma responsable, de 
colors variats (prioritzant el verd), 
minimitzant les aportacions d'ali¬ 
ments que es vénen dintre de capses 
de colors cridaners, havent-los cui¬ 
nat jo mateixa o aquells en qui con¬ 
fio i amb qui pugui seure a taula per 
compartir l'àpat elaborat. Amb una 
mica de seny, i una mica de lectura, 
segur que serem capaços de viure 
un 2015 ben gustós. 



rra d’escudella 

CUINA CATALANA ☆ WWW.TDK 

C/PREMIÀ, 20 SANTS - BCN ☆ 93 



NO MENGIS QjJALSEVOL COSA 


esmorzars 
menú al migdia 
braves i tastets 
entrepans 
taules i amanides 
carta de nit 


P 


fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com 

93 667 19 22 c/Riego, 43. 0801 4 Ben. 



“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 

UN TOC D'HUMOR... 



TEATRE 


EL POEMA 

Les barricades de la fosca lluita, 
les barricades del combat obrer. 

S'han rebel·lat els telers i les serres; 
s'han rebel·lat els trabucs de la festa. 

S'han rebel·lat; i planten cara al dia, 
cara a la mort, damunt les barricades. 

És el matí de fones i ferides, 
és el matí de la lluita darrera! 

Alguns han mort; però altres continuen 
el seu combat, amb mocador al front, 
sempre lluitant, amb la sang perseguida. 

Caurà la nit, com un fum, una serra. 
Caurà la nit, cordells de presoners. 
Caurà la nit però hi ha la llavor! 


Caurà la nit (a Alcoi) 
Vicent Andrés Estellés 


Toztugues 
la desacce¬ 
leració de les 
partícules, 
de Clàudia 
Cedó. 


Lancelot 


D es de fa ja anys la Sala 
Flyhard ens té acostu¬ 
mats a poder gaudir 
d'excel·lent teatre en 
una petita sala, al carrer Alpens. 
Les obres que ens presenta són es¬ 
trenes absolutes i, en molts casos, 
són recuperades després per tea¬ 
tres de major aforament en els que 
es tornen a representar. Exemple 
d'això, els grans èxits de "Burun- 


danga", "El rei borni" "Smile" i mol¬ 
tes altres que han omplert durant 
molt temps els teatres que amb 
gran encert les han recuperat. 

Doncs és gairebé segur que el 
mateix succeirà amb aquestes 
"Tortugues" estrenada el passat no¬ 
vembre i que, amb dos prorrogues 
de moment, arribarà fins al 25 de 
gener. 

Clàudia Cedó ens presenta una 
obra divertida, tendra i intel·ligent 
protagonitzada per dues parelles 
(Joan i Marta, Oscar i Àgata) amb el 
rerefons d'un experiment científic 


de resultats incerts que, en mans 
d'un altre autor podria donar peu 
a una història tremebunda, però 
que en aquest cas i amb molt bon 
encert per l'autora s'ha convertit 
en un text en el que l’elegància i el 
sentit de l'humor ens allunya del 
que hi ha darrere del que ens fa 
riure sense cap complex. Una obra 
de la qual surts amb el somriure a 
la boca, tot i que en algun moment 
et puguis plantejar fins on poden 
arribar els límits de la ciència i la 
naturalesa de l'amor. 

Contribueix a l'èxit de la repre¬ 


sentació el treball dels quatre ex¬ 
cel·lents actors, sobresortint en 
el seu neuròtic personatge, Dani 
Arrebola. La direcció de Clàudia 
Cedó és també un total encert. Ha 
aconseguit que en un petit espai 
els dos plans de l'acció tinguin to¬ 
tal autonomia, sense que en cap 
moment un interfereixi en l'altre. I 
uns originals i enginyosos títols de 
crèdit acaben d'arrodonir el resul¬ 
tat d'aquest més que recomanable 
espectacle. 


DOCUMENTALS REVISTES 

Poder Popular n * • 

* Revista Eclèctica 


Toni Pineixo 


E l Poder Popular emana de 
les de baix, de la comunitat 
que s’organitza i produeix 
saber i paraula pròpia. 

La comunitat és capaç de consen- 
suar el contracte social per establir 
les lleis i costums que d’una forma 
justa, equitativa i solidària regulen 
les relacions socials. 

Hem escollit 3 documentals que 
pensem significatius de Poder Popu¬ 
lar pel íer trimestre 2015: 

18 de gener “Si se puede: siete días 
de PAH Barcelona”. El dret a disposar 
d’un habitatge digne, el dia a dia de 
la Plataforma d’Afectats per la Hipo¬ 
teca de Barcelona, el procés de trans¬ 
formació i apoderament de les per¬ 
sones que hi treballen, l’acció social 
que desperta consciències. 

15 febrer “Yo decido: El tren de la 
libertad”. El dret de la dona a viu¬ 
re el seu cos en llibertat, el govern 


central prepara una llei per penalit- 
zar l’avortament, un grup de dones 
asturianes encén la flama i cents 
de milers de dones es mobilitzant a 
l’estat espanyol i arreu. La llei s’atu¬ 
ra i el ministre dimiteix. 

29 de març “ReMine”. El dret a gau¬ 
dir d’un treball, més de 4000 miners 
declaren la vaga indefinida contra 
les retallades que donen un cop de 
mort a la seva feina deixant-los al 
carrer. La mobilització minera des¬ 
perta la consciència de classe del 
país, la resistència des de baix es 
nodreix de generacions de miners 
reivindicant una feina digne. El fi de 
l’economia productiva d’un país. 

En els documentals hi hauran els/ 
les directores que l’han fet possible. 

Tots els documentals es passaran 
en diumenge a les 18:30 a l’Auditori 
de CanBatlló. 

La terra mana, el poble ordena i el 
govern obeeix. 


Eclèctica, València 


E clèctica és un col·lectiu as- 
sembleari de joves precàri¬ 
es sorgit a València al 2010. 
El seu primer objectiu fou 
servir de pont entre el coneixement 
acadèmic i els moviments socials 
a través d’una revista amb un dos¬ 
sier, adreçat a temàtiques que ens 
afecten; reportatges sobre les nos¬ 
tres realitats, propostes didàctiques 
i ressenyes de productes culturals 
(llibres, pel·lícules, videojocs...). La 
revista, que adopta el mateix nom 
del col·lectiu, es publica amb llicèn¬ 
cia lliure tant en paper com online. 

El primer número, que es publi¬ 
cà al 2012, estigué centrat en els 
diversos fenòmens de les crisis. El 
següent, que isqué a la llum l’any 
següent, abordà les diferents cares 


de les migracions i les seues con- 
flictivitats. Aquest darrer número 
3, presentat per primera vegada al 
CSOA l’Horta de Benimaclet (Valèn¬ 
cia, l’Horta) en desembre de 2014, vol 
posar en el centre de debat el poli¬ 
èdric camp de batalla de la cultura 
popular. Un últim número que ha 
comportat no només any i mig de 
treball, sinó una autèntica revolu¬ 
ció gràfica que incorpora un aparell 
d’il·lustracions i intervencions que 
dialoguen amb cada text. 

La revista s’ha presentat des de fa¬ 
cultats universitàries fins diversos 
centres socials okupats de diferents 
ciutats de l’Estat espanyol i d’Amèri- 
ca Llatina. A més a més, s’ha inten¬ 
tant promoure sempre en les nos¬ 
tres presentacions, tallers i taules de 
congressos, debats d’actualitat com 
la institucionalització o no del co¬ 
neixement o les divergències entre 


els diferents moviments de resistèn¬ 
cia popular. 

Ara Eclèctica vol anar més enllà 
de la nostra publicació i estem en 
construcció d’un grup d’afinitat 
que treballa des de la reflexió i la 
pràctica amb altres col·lectius. En 
definitiva, dur a terme una cons¬ 
tant tasca de difusió contra-hege- 
mònica que empra la cultura lliure i 
transformadora. 



ESTAMPACIÓ SERIGRÀFICA 

* 


aceptem moneda social 


Si vols estar al corrent 
de tot el que passa a Sants 

Segueix La Burxa! 

O O 


- carrer Vallespir, 23 - Sants - 


@laburxa 


facebook.com/laburxa 

Agenda 1 11 


Suport a les encausades i crida en La PAH 

defensa als barris #EFECTECANVIES s'instal·la 


a Sants 



assemblea de 

DETINGUDES I SOLIDÀRIES PER 

rEFECTECANVIES.^ 


Q xd efens a rels b a rri s^gmai L c o m 
0 dxdéfensàrüarris 
0 perdefensarelsbams 


SUPORT A LES ENCAUSADES 

PER #EFECTECANVIES! 


\Émm 


DEFENSEM LA NOSTRA GENT, 

LAGENTOUE LLUITA! 


19-24 de GENER 


Diumenge 
25 de GENER 


11:30 CERCAVILA (CAN VIES) 

14:00 PAÈLLADA POPULAR 
(Plaça Màlaga) 
16:00 CONCERT 

(Plaça Màlaga) 


Última 


setmana 


de GENER 


SUPORT A LES ENCAUSADES PER DEFENSAR ELS BARRIS 


Ja ha acabat l'any 2014, que si més no per algunes, serà recordat com l'any 
en que la força i la perseverància de les que lluiten va aconseguir recupe¬ 
rar Can Vies d'un desallotjament i del seu enderroc, com en les grans cites, 
van ser moltes les que van sortir al carrer, i tristament 84 d'aquestes van ser 
detingudes. Serà en aquest nou any quan moltes d'elles seran jutjades, les 
primeres a finals de gener. 

Volem que arribi a tot arreu el missatge de que les encausades no estan 
soles, és per aquest motiu que ens adrecem a vosaltres per demanar la vos¬ 
tra col·laboració en la difusió i la participació de la campanya de suport, 
com ho podeu fer: 


- Participant en l'Assemblea informativa que es farà el 10 de gener a les 
i8h a l'auditori de Can Batlló en la que també s'aprofitarà per distribuir ma¬ 
terial de difusió. 


- Participant en la setmana d'accions solidàries del 19 al 24 de gener: pen¬ 
jant pancartes, fent performances, fotos, vídeos i accions varies que visua¬ 
litzin la campanya. 


- Venint a Sants el diumenge 25 de gener a la Jornada Solidària on hi haurà 
Cercavila-Mani, dinar popular i concert 

- Fent difusió a les xarxes socials: 

@xdensarbarris, facebook: Per Defensar els Barris 


Recentment la PAH Barcelona 
s'ha mudat de barri i s'instal·larà a 
Sants. Per aquest motiu, realitza¬ 
ran una jornada on es presentaran 
a les associoacions i col·lectius que 
formen part de l'entramat social 
del barri i a persones properes que 
vulguin conèixer o col·laborar en les 
tasques que fa el col·lectiu a Sants o 
altres barris i municipis. Per tot això, 
fan una crida i ens conviden a to¬ 
tes a participar al seu nou local del 
carrer Leiva 44 el proper dissabte 17 
de gener a les i7h amb les següents 
activitats: 

17 h: Benvinguda, roda de 
presentacions de les entitats 
i breu presentació de la PAH 
Barcelona. 

18 h: Projecció del documental 
“7 días en PAH Barcelona”. 

19 h: Torn d’intervencions. 

20 h: Pica-pica i tancament. 


Cal confirmar assistència al 
correu: 


lapahdebarcelona@gmail.com 


AGENDA 

genez 2015 


Divendres 16 de gener a les 21.30b. 

Rony's Insomnia (Alternative rock 
NYC) 

Bo d'ajut: 5€ 

23.30b. 

Dj Luis LeNuit+Dj homeless (in- 
die-pop) 

Entrada lliure 

Koitton Club (Rossend Arús, 9) 

Dissabte 17 de gener uh 

CLUB DE LECTURA Bibilioteca 
"Aquell que va veure l'abisme'' 
Taller de lectura del poema de Guil- 
gamesh 

21:00 h 

Festa Concert Solidari 
Kukurrukuku 

Can Batlló (c/Constitució, 19) 

Dissabte 17 de gener a les 21b. 

Dinamita Balkana: Romaní Chavé 
Bulgaria + Dr. Batonga! (dj set) 

Bo d'ajut: 7€ 

Koitton Club (Rossend Arús, 9) 

diumenge 18 de genera 18.30b 

documental “Sí se puede: siete días 

en PAH Barcelona” 

dins el cicle ‘Poder Popular' 

Can Batlló (c/Constitució, 19) 

Divendres 23 de gener a les 23.30b. 

Los Gemelos Derrick djs (rock) 
Entrada lliure 

Koitton Club (Rossend Arús, 9) 


Dissabte 24 de gener a les 21b. 

Joan Thelorious (cantautor elèctric) 
Bo d'ajut: 3€ 

Koitton Club (Rossend Arús, 9) 

Dissabte 24 de gener 21b 

TEATRE: "Absentee” 

La Pulpe Teatro 

Can Batlló (c/Constitució, 19) 

Projeccions simultànies del 44è Festi¬ 
val Internacional de Cine de Rotterd¬ 
am al cinema Zum Zeig 
(Carrer Béjar 53, Sants) 

24 de gener i6h 

Atlantic (Jan-Willem van Ewijk) 

25 de gener i6h 

Erbarme Dich - Matthàus Passion Sto- 
ries (Ramón Gieling) 

26 de gener 19b 

Melody (Bernard Bellefroid) 

27 de gener 19b 

Speed Walking (Niels Arden Oplev) 

28 de gener 19b 

The Sky Above Us (Marinus Groothof) 

Diumenge 25 de gener a les 20b. 

Jam-Go (Jam sesión de jazz manouc- 
he) 

Entrada lliure 

Koitton Club (Rossend Arús, 9) 


Dilluns 26 de gener a les 20.30b. 

Mostra de cinema infame 
Entrada lliure 

Koitton Club (Rossend Arús, 9) 

Dimarts 27 de gener a les 20.30b. 

Sí Se puede! Siete días en la PAH Bar¬ 
celona (documental) 

Entrada lliure 

Koitton Club (Rossend Arús, 9) 

Dimecres 28 de gener a les 21b. 

Albert Gàmez (inaugura exposició de 
fotos de Pop la cara de Maria Mateu) 
Entrada lliure 

Koitton Club (Rossend Arús, 9) 

Divendres 30 de gener a les 23.30b. 

TOP A TOP: RebelmadiaqSound (Reg- 
gae Nights) 

Bo d'ajut: 2€ 

Koitton Club (Rossend Arús, 9) 

Dissabte 31 de gener uh 

VISQUEM ELS CONTES 

Activitat infantil 

Can Batlló (c/Constitució, 19) 

Dissabte 31 de gener a les 23.30b. 

SHOOT THE PUMP!: Mr. Love daddy + 
Mash Masters (Soul Nights) 

Bo d'ajut: 3€ 

Koitton Club (Rossend Arús, 9) 


Dilluns, dimarts, dijous, divendres i 
dissabtes de íoh a 13b 
Tardes: dilluns, dimarts, dimecres 
i dijous de 17b a 2oh; i divendres de 
i8h a 2ih. 

Biblioteca Popular Josep Pons 
Can Batlló (c/Constitució, 19) 

De dilluns a dimecres de 17 a 24b 
Dijous de 17 a íh 
Divendres de 17 a 2h 
Dissabtes de 12 a 2h 

Espai de trobada. 

Ateneu La Base 

(carrer Hortes 10, Poble Sec) 

Dilluns, dimarts i dimecres 
Matins 10-13I1 Tardes i8-2ih 

Espai de preparació física 

multidisciplinar 

Can Batlló (c/Constitució, 19) 

Dijous i divendres de 10 a 13b 

Espai familiar La Nau 
Can Batlló (c/Constitució, 19) 

De dilluns a divendres de i8h a 22b 

Rocòdrom 

Can Batlló (c/Constitució, 19) 


Dimarts iih-i3h i i8h-i9h, divendres 
iih-i3h i dissabte uh-i3h. 

Hort comunitari 

Can Batlló (c/Constitució, 19) 

Tots els dimarts i dijous (18:30) 

Distribuidora editorial La Malobe'ema 
Ateneu Llibertari de Sants (Maria Vic¬ 
tòria, 10) 

El tercer divendres de cada mes (18- 
24b) 

Nit de Jocs de taula i rol al Casal 
Casal Independentista Jaume Compte 
(Muntadas, 24) 

Cada dimarts ioh-i2.45h i 
i8h-20.4sh 

Espai obert d'assaig lliure a l'auditori 
Can Batlló (c/Constitució, 19) 

Cada dimecres i dissabtes ioh-i3h 

Tallers d'oficis (metal·lúrgia, lampis¬ 
teria, electricitat, mecànica i fusteria) 
Can Batlló (c/Constitució, 19) 

Cada dijous no festiu i8h-2ih 

La Cistella Verda: agricultura sana, de 
proximitat i de temporada 
Can Batlló (c/Constitució, 19) 

Segon dissabte de cada mes 

Merkadillo Punk 

Can Batlló (c/Constitució, 19) 

Algunes anarquistes 
de Poble Sec 

Conversem amb algunes anarquistes del Poble Sec per 
aproximar-nos als escorcolls de l'Operació Pandora i en 
quina situació es troben les persones detingudes. 


Olalla Miret i Oriol Barras 


Ouè va passar aquell dia? 

La matinada del 16 de desembre, 
sobre les 4:ooh de la matinada, 
agents dels Mossos d'Esquadra ir¬ 
rompen a més de 10 domicilis de 
companyes i companys anarquis¬ 
tes a Barcelona, Sabadell, Manresa 
i Madrid. Els escorcolls i saquejos 
d'aquests domicilis s'allarga fins a 
quasi el migdia i es salda amb 11 per¬ 
sones detingudes. També varen ser 
escorcollats els ateneus anarquistes 
de Poble Sec i Sant Andreu, així com 
la històrica okupa Kasa de la Munta¬ 
nya al barri de Gràcia. Les detingu¬ 
des a Barcelona i rodalies varen ser 
traslladades a diverses comissàries 
del barcelonès aïllades i soles, per 
unes hores més tard enviar-les a 
l'Audiència Nacional a Madrid en un 
viatge de més de 600 kilòmetres. 
Ouè es van endur? 

Els objectes materials que es varen 
endur van ser principalment mate¬ 
rial informàtic, llibretes on es regis¬ 
traven actes d'assemblees, llibres i 
propaganda anarquista. De fet, el 
material confiscat serveix com a 
prova de la clara oposició dels i les 
detingudes als abusos de poder de 
l'Estat i les seves estructures. El mo¬ 
viment llibertari està organitzat per 
la lluita contra aquestes estructures 
i per la solidaritat entre companyes, 
fets que són de sobres coneguts i que 
la resta de persones que seguim llui¬ 
tant des d'aquest anomenat “afora" 
seguim mantenint i mantindrem. 
Van havez-hi desperfectes a 
l’Ateneu Llibeztazi del Poble Sec? 

L'Ateneu de Poble Sec va patir des¬ 
perfectes varis, així com l'Ateneu 
de Sant Andreu i la Kasa de la Mun¬ 
tanya, i sobretot els domicilis dels 
companys i companyes assaltats, 
però el gran desperfecte que pre¬ 
tenien ocasionar era sobretot a un 
moviment, el moviment anarquista. 
L'onada repressiva de l'anomenada 
Operació Pandora és un cop paradig¬ 
màtic de la recerca d'un enemic in¬ 
tern que desvií l'atenció de l'exercici 
de poder abusiu i de la precarització 
que les mesures governamentals 
generen en la majoria de la població. 
Han pretès causar desperfectes al 
moviment anarquista, però, enlloc 
d'això, l'han enfortit. 


De què s’acusa a les detingudes? 

Les persones detingudes estan 
acusades de terrorisme, delicte que 
no existeix tipificat com a tal en l'or¬ 
denament penal de l'Estat espanyol. 
Les lleis actuals permeten que enca¬ 
ra avui en dia desconeguem els fets 
concrets de què se les acusa, malgrat 
que set de les companyes i com¬ 
panys que varen ser detingudes el 
dia 16 de desembre continuïn a pre¬ 
só preventiva. La principal acusació 
és la de pertànyer a una organitza¬ 
ció terrorista, basant-se en la per¬ 
tinença a la coordinació GAC (Grups 
Anarquistes Coordinats), una coor¬ 
dinadora de grups anarquistes per 
l'intercanvi de propaganda i ide¬ 
es anarquistes i per l'organització 
de la solidaritat entre companys i 
companyes. 

S’han pogut comunicaz amb elles? 
En quina situació es tzoben? 

Totes les detingudes en el cop re¬ 
pressiu de l'Operació Pandora es tro¬ 
ben en règim de Ficheros Internos 
de Especial Seguimiento (FIES) 3. Els 
règims FIES són creats per l'admi¬ 
nistració penitenciària espanyola 
a principis dels anys 90 quan una 
part de la població reclusa havia or¬ 
ganitzat protestes que denunciaven 
els abusos penitenciaris, les tortures 
i tractes vexatoris, la dispersió, etc. 
Com a reacció a aquestes mobilit¬ 
zacions, però també en coherència 
amb un sistema punitiu i carcerari 
que entrava en vigor, Institucions 
Penitenciàries creà els Règims FI¬ 
ES, per a l'especial seguiment del 
que anomenen presos “conflictius o 
inadaptats". 

De les detingudes en l'Operació 
Pandora, tres d'elles es troben a la 
presó de Soto del Real en segon grau 
i la resta en règim d'aïllament a les 
presons de Valdemoro, Estremera y 
Aranjuez. També cal destacar que 
dos companys més es troben en pre¬ 
só preventiva des de fa més d'un any 
a les presons de Villabona i Brieva i 
que les seves detencions varen ser 
també un dels inicis del cop repres¬ 
siu al moviment anarquista. 

Entze les detingudes hi ha algun 
membze de l’ateneu? 

Sí, entre les detingudes hi ha per¬ 
sones que formen part de l'Ateneu 
Anarquista del Poble Sec, igual que 
altres que formaven part d'espais 
de lluita anarquista en altres barris 


i ciutats, com totes formem part de 
tots els espais anarquistes i estem 
a prop de les individualitats que 
viuen la seva lluita d'altres formes 
indomables. Però el que està clar és 
que tots i totes nosaltres, ells i elles, 
formem part d'un moviment que, 
organitzat per llaços d'afinitat polí¬ 
tica i solidaritat, està lluitant contra 
un sistema injust i per la llibertat i 
autodeterminació de l'individu. 
Com czeieu que s’han cobert els 
fets des de la premsa? 

La premsa burgesa o els grans mit¬ 
jans i agències, com sempre, han fet 
el ridícul davant la coherència i la in- 
tel·ligència d'una població que cada 
cop se'ls creu menys. Han fet d'alta¬ 
veu del poder i no només d'altaveu, 
sinó que són un poder més, una ei¬ 
na indispensable per tornar legítim 
allò que és injustificable i per tornar 
veritat allò que és inversemblant. 
Els poders s'han atorgat la capacitat 
de generar un llenguatge veritable, 
per establir allò que és veritat, per 
construir significats, això és el que 
fa la premsa quan estableix que és 
un “anarquista violent" i que és una 
“intervenció policial"; que són “me¬ 
sures de reestructuració" i que són 
“robatoris”; que són “assassinats” i 
que són “danys col·laterals", etc. La 
descripció dels fets en aquests mit¬ 
jans sempre depèn de l'estatus de la 


persona que els comet o de la capaci¬ 
tat dels actes per avalar o qüestionar 
el model imperant, per tant, malgrat 
que són de vergonya aliena, són ve¬ 
ritablement perillosos. 

Ouins considereu que han estat 
els motius d’aquesta operació? 

Aquesta operació repressiva té 
com a finalitat crear un nou enemic 
social: l'anarquisme. Però és un cop 
que serveix com avís per a totes les 
persones que mostren resistència 
i lluita contra el poder i l'autoritat, 
des del lloc que sigui. Desviar l'aten¬ 
ció i fer-nos frenar en les lluites que 
estàvem portant a terme: contra els 


plans urbanístics, contra la conver¬ 
sió de la ciutat en un espai al servei 
del capitalisme, contra les violènci¬ 
es heteropatriarcals, les agressions 
sexuals i de gènere”, contra l'atac a 
la vida animal i natural, etc. 

Volen criminalitzar l'antagonis¬ 
me i la lluita social com s'està de¬ 
mostrant amb l'aprovació de la Llei 
de Seguretat Ciutadana coneguda 
com a Llei Mordassa) o el projecte 
de reforma de Codi Penal, que conté 
una proposta de cadena perpètua 
revisable, penes privatives de lliber¬ 
tat basades en criteris com la “peri- 
llositat”, quan ja sabem qui serem 
sempre els perillosos, i qui mai ho 
serà. 

Com valoreu que l’operació 
policial es produís en paral·lel a 
altres detencions de col·lectius 
extremistes (ultres i jihadistes)? 

Aquesta pregunta pren especi¬ 
al interès amb els recents fets de 
l'atemptat a París a la revista satí¬ 
rica Charlie Hebdo, malgrat que és 
força complicat i no pretenem rea¬ 
litzar un anàlisi d'aquests fets. 

La creació de riscos que generen 
alarma social és una especialitat 
dels actuals sistemes punitius que 
justifiquen d'aquesta forma l'apli¬ 
cació de mesures cada cop més res¬ 
trictives, la imposició de mesures 
preventives, el control i la persecució 


de col·lectius considerats “perillo¬ 
sos", però que en general la població 
no els percep com a amenaces reals 
per a la seva existència, al menys, no 
més que un possible desnonament 
per execució hipotecària, la pèrdua 
del lloc de feina, la obligatorietat 
de les persones aturades de treba¬ 
llar quasi gratuïtament per serveis 
públics sense cotitzar, les violències 
patronals o els atacs i persecucions 
policials. 

La nomenclatura “terrorista" és 
un calaix de sastre que ha servit 
històricament com a etiqueta es- 
tigmatitzant de la diferència, de 


la dissidència i fins i tot de grups 
feixistes —de qualsevol mena—. 
Com bé hem dit la violència no és 
un concepte neutre, sinó que és un 
concepte carregat de components 
culturals i històrics i la valoració de 
la mateixa es farà en funció de si els 
interessos que hi ha darrere servei¬ 
xen o no al sistema. Per què és ter¬ 
rorisme fer un boicot actiu contra 
una fàbrica que està contaminant el 
teu poble, i fins i tot enverinant els 
teus fills i filles, i no ho és assassinar 
indiscriminadament a nenes i nens 
en països colonitzats, sinó que això 
s'anomena intervenció militar? 

El que és evident i de sobres cone¬ 
gut és que com va dir un anarquista: 
“els anarquistes no estan disposats 
a assassinar a la gent indiscrimina¬ 
dament, com fan els Estats en les 
guerres, però també en els períodes 
de l'anomenada “pau social" i això 
molesta. 

Quines conseqüències creieu que 
poden tenir els fets succeïts dins 
els moviments socials i de lluita 
de la ciutat? 

No podem fer una predicció, sinó 
que podem apuntar el que ens agra¬ 
daria i sembla que està passant i que 
té a veure amb allò de “posar les bar¬ 
bes a remullar" i que, en definitiva, 
es tracta de solidaritat. El que està 
clar és que el que es pot pretendre 
amb aquest cop repressiu és gene¬ 
rar por i que mostres d'oposició com 
la simple propaganda es limitin o 
es converteixin en fets clandestins. 
Els i les anarquistes no acabem 
d'aprendre que sent enemics decla¬ 
rats de l'Estat i les seves institucions 
hem sigut històricament perseguits 
i, per tant, malgrat el mal que han 
fet és quelcom que no ens sorprèn. 
El que si que creiem és que cada cop 
més gent se n'adona que el teatre 
de que hem de ser “bons ciutadans 
i ciutadanes" es desfà cada cop més i 
que per qüestions estructurals o per 
convicció cada cop hi ha més gent 
que s'identifica amb els que el po¬ 
der ha anomenat com “anarquistes 
violents" que amb els “ciutadans" en 
que pretenien identificar-los els que 
cada cop generen més misèria. 

Heu zebut mostzes de suport? De 
qui? 

La solidaritat ha estat amplíssi- 
ma de moltes bandes, tant ideo¬ 
lògiques com territorials i emoci¬ 
onals. I el més important de tot és 
continuar generant-la, continuar 
amb les lluites d'oposició a aquest 
sistema i enfortir-les, així com 
mostrar la solidaritat a les perso¬ 
nes preses per lluitar, les set d'ara, 
les dues de fa un any i totes les que 
fa temps que estan segrestades per 
un Estat violent, per demostrar que 
si ens toquen a una, ens toquen a 
totes. 

